Eyjólfur Magnús Kristinsson er nýr forstjóri Advania Data Centers , en hann hefur gegnt starfi framkvæmdastjóra rekstrarlausnasviðs Advania frá árinu 2010 og samhliða því leitt starfsemi gagnaveranna frá 2011 . Þar á undan var hann hjá Vodafone frá árinu 2004 . Hann lærði verkfræði í HÍ og útskrifaðist með master í verkfræði ( MSc . ) frá DTU í Danmörku . Í ljósi mikils vaxtar Advania Data Centers snýr Eyjólfur Magnús sér nú alfarið að rekstri þeirra . Sigurður Sæberg Þorsteinsson hefur tekið til starfa sem framkvæmdastjóri rekstrarlausnasviðs Advania . Ársvelta Advania Data Centers hefur tífaldast áþremur árum og viðskiptasamningar gefa fyrirheit um að veltan þrefaldist á næsta ári segir í fréttatilkynningu frá félaginu . „ Í gagnaverunum er hægt að fá aðgengi að tölvuafli til lengri eða skemmri tíma og sérfræðiþjónustu við ofurtölvur ( High Performance Computing ) . Um 35 starfsmenn starfa hjá Advania Data Centers í dag og ég býst við að þeir verði orðnir 50 á næsta ári , ” segir Eyjólfur Magnús .